Iran Air Tours. Iran Air Tours -‎ bosh qarorgohi Tehronda joylashgan Eron aviakompaniyasi. Aviakompaniya "Iran Airning" sho'ba korxonasi sifatida tashkil etilgan bo'lib, ichki va xalqaro yo'nalishlarga rejali va charter reyslarni amalga oshiradi. Tarix. 1973-yilda "Iran Air kompaniyasi" "Iran Air Tours" deb nomlangan sho'ba aviakompaniyasini tashkil qildi.Yangi aviakompaniya 1990-yillarning boshida rejalashtirilgan ichki reyslarni boshladi. Aviakompaniya parki asosan Sovet Ittifoqida ishlab chiqarilgan Tu-154M samolyotlaridan iborat edi.Bir muncha vaqt Yak-42D va IrAn-140-100 Faraz samolyotlari ishlatilgan. Kompaniya shuningdek,bir nechta Tu-204SM samolyotlarini olishi kerak edi,ammo o'sha paytda Rossiya tomonidan qo'llab-quvvatlangan AQShning Eronga qarshi iqtisodiy embargosi tufayli ular etkazib berilmadi. 2011-yil fevral oyida Tu-154 samolyotining ishlashi to'xtatildi. Buning o'rniga McDonnell Duglas MD-82 va MD-83 samolyotlari foydalanishga topshirildi. Ikkita A300, bitta A320, bitta A310, ikkita Boeing 737 Classics qisqa muddatlarda foydalanilgan.2017-yil iyun oyida aviakompaniya Airbus bilan 45 ta A320neo samolyotiga buyurtma berish bo'yicha o'zaro anglashuv memorandumini imzolagani e'lon qilindi. 2018-yil aprel oyida aviakompaniya yigirmata Sukhoi Superjet 100 samolyotlarini sotib olish bo'yicha shartnoma imzoladi. 2018-yilda kompaniya parkiga bittadan A320-200 va bittadan A300-600 kirdi. Baxtsiz hodisalar va halokatlar. 1993-yil 8-fevralda Mehrobod xalqaro aeroporti yaqinida Tu-154M samolyoti Eron harbiy-havo kuchlarining Su-24 qiruvchisi bilan havoda to‘qnashib ketadi.To'qnashuv natijasida 133 kishi halok bo'ladi - Su-24 uchuvchisi, 12 ekipaj a'zosi va Tu-154 bortida bo'lgan 119 yo'lovchi. 2002-yil 12-fevralda 956-reysning Tu-154M samolyoti Xorramobod aeroportiga tushayotganda kuchli yomg‘ir,qor va qalin tuman vaqtida Sefid Kuh tog‘larida qulab tushdi. Barcha 12 ekipaj a'zosi va 107 yo'lovchi halok bo'ldi. 2006-yilning 1-sentabrida Bandar Abbos aeroportidan 945-reysni amalga oshirayotgan Tupolev Tu-154M samolyoti bortida 11 nafar ekipaj aʼzolari bor edi va bundan tashqari 137 nafar yoʻlovchisi bilan Eronning Mashhad xalqaro aeroportiga qoʻnayotganda yonib ketadi.Bortdagi 28 kishi halok bo'lgan edi.